CELEX: 42008X0222(02)
Language: bg
Date: 2008-02-22 00:00:00
Title: Правило № 101 на Икономическата комисия за Европа на Организацията на обединените нации (ИКЕ на ООН) — Единни предписания относно типово одобряване на леки автомобили, задвижвани само с двигател с вътрешно горене или с хибридно електрическо силово предаване, по отношение на измерването на емисиите от въглероден двуокис и разхода на гориво и/или измерването на консумацията на електрическа енергия и пробега в електрически режим на задвижване, както и на превозни средства от категории M 1 и N 1 , задвижвани само с електрическо силово предаване, по отношение на измерването на консумацията на електрическа енергия и пробега в електрически режим на задвижване

22.2.2008   
            
            
               BG
            
            
               Официален вестник на Европейския съюз
            
            
               L 48/78
            
          
   Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверявани в последната версия на документа на ИКЕ на ООН за статута TRANS/WP.29/343, който е на разположение на електронен адрес: http://www.unece.org/trans/main/wp29/wp29wgs/wp29gen/wp29fdocstts.html
   Правило № 101 на Икономическата комисия за Европа на Организацията на обединените нации (ИКЕ на ООН) — Единни предписания относно типово одобряване на леки автомобили, задвижвани само с двигател с вътрешно горене или с хибридно електрическо силово предаване, по отношение на измерването на емисиите от въглероден двуокис и разхода на гориво и/или измерването на консумацията на електрическа енергия и пробега в електрически режим на задвижване, както и на превозни средства от категории M1 и N1, задвижвани само с електрическо силово предаване, по отношение на измерването на консумацията на електрическа енергия и пробега в електрически режим на задвижване
   Притурка 7 към първоначалния вариант на правилото — дата на влизане в сила: 18 юни 2007 г.
   Изменение към Правило № 101, публикувано в ОВ L 158 от 19.6.2007 г.
   
   
      Точка 1., се изменя и гласи, както следва (бележка под линия (1) не се изменя):
   
      „1.   ОБХВАТ
      Настоящото правило се отнася за превозни средства от категории M1 и N1 (1) по отношение на:
      
                  a)
               
               
                  измерването на емисията на въглероден двуокис (CO2) и консумацията на гориво и/или измерването на консумацията на електрическа енергия и пробега, изминат при задвижване с електрическа енергия за превозни средства, задвижвани само от двигатели с вътрешно горене или от хибридно електрическо силово предаване;
               
            
                  б)
               
               
                  и за измерването на консумацията на електрическа енергия и пробега, изминат при задвижване само с електрическо силово предаване за превозни средства.
               
            Тя не се прилага спрямо превозни средства от категория N1, ако са налице следните две условия:
      
                  a)
               
               
                  типът двигател, който е монтиран на този тип превозно средство, е получил типово одобрение съгласно Правило № 49; и
               
            
                  б)
               
               
                  общото производство в световен мащаб на превозните средства N1 на производителя е по-малко от 2 000 бройки годишно.“
               
            
   
      Включват се нови точки 2.7. и 2.8., гласят, както следва:
   
               „2.7.
            
            
               „Камион“ означава моторно превозно средство от категория N1, което е проектирано и конструирано изключително или главно за пренасяне на стоки.
            
         
               2.8.
            
            
               „Лекотоварен камион“ означава камион, чиято кабина представлява неделима част на каросерията.“
            
         
      Точки 2.7. — 2.16. (предишни) се преномерират, като точки 2.9. 2.18.
   
      Точка 3.3. се изменя и гласи, както следва:
   
      
                  „3.3.
               
               
                  На техническите служби, които отговарят за провеждането на типовите изпитания, се предоставя превозно средство, което е представително за типа превозни средства, предмет на одобрението. При превозни средства M1 и N1, чийто тип е одобрен по отношение на техните емисии съгласно Правило № 83, по време на изпитването техническата служба проверява дали това превозно средство, ако се задвижва само с двигател с вътрешно горене или с хибридно електрическо силово предаване, отговаря на пределните стойности, валидни за този тип, както е описано в Правило № 83.“
               
            
   
      Точка 5.2.1. се изменя и гласи, както следва:
   
      
                  „5.2.1.
               
               
                  Емисиите на CO2 и разходът на гориво се измерват съгласно методиката за изпитване, описана в приложение 6. На превозните средства, които не достигат указаните за изпитвателния цикъл ускорение и максимална скорост, педалът на газта трябва да се натисне докрай, докато отново се достигне до указаната работна крива. Отклоненията от изпитвателния цикъл трябва да бъдат записани в протокола от изпитването.“
               
            
   
      Точки 7.1. — 7.3. се изменят и гласят, както следва (включва се позоваване на бележка под линия (4)):
   
      „7.1.   Превозни средства, задвижвани само с двигател с вътрешно горене, с изключение на превозните средства, оборудвани със системи за контрол на емисиите с периодично регенериране
      Одобрението може да бъде разширено спрямо превозни средства от същия или от различен тип по отношение на следните характеристики от приложение 4, когато емисиите на CO2 , измерени от техническата служба, не надвишават с повече от 4 % стойността за типовото одобрение за превозните средства от категория M1, и с повече от 6 % стойността за типовото одобрение за превозните средства от категория N1:
      
                  7.1.1.
               
               
                  Еталонна маса.
               
            
                  7.1.2.
               
               
                  Максимално допустима маса.
               
            
                  7.1.3.
               
               
                  Тип на каросерията:
                  
                              a)
                           
                           
                              за M1: каросерия тип „седан“ с 4 врати, каросерия тип „хечбек“, каросерия тип „комби“, каросерия тип „седан“ с две врати, каросерия тип кабриолет, превозно средство с универсално предназначение (4);
                           
                        
                              б)
                           
                           
                              за N1: камион, лекотоварен камион.“
                           
                        
            
   
      Включва се нова бележка под линия (4), гласи, както следва:
   
      
                  „(4)
               
               
                  Според определението в приложение 7 към Консолидираната резолюция за конструкцията на превозни средства (R.E.3) (TRANS/WP.29/78/Rev.1/Amend.2).“
               
            
   
      Точка 7.2. се изменя и гласи, както следва:
   
      „7.2.   Превозни средства, задвижвани само с двигател с вътрешно горене и оборудвани със системи за контрол на емисиите с периодично регенериране.
      Типовото одобрение може да бъде разширено спрямо превозни средства от същия тип или от различен тип, отличаващи се по отношение на характеристиките от приложение 4, описани в параграфи от 7.1.1. до 7.1.5. по-горе, но без да превишават груповите характеристики от приложение 10, ако измерените от техническата служба емисии CO2 не превишават с повече от 4 % стойността за типовото одобрение и когато е приложим същият коефициент Ki.
      Типовото одобрение може да бъде разширено също с превозни средства от същия тип, но с различен коефициент Ki, ако коригираната стойност за CO2, измерена от техническата служба, не превишава с повече от 4 % стойността за типовото одобрение за превозни средства от категория M1 и 6 % за превозни средства от категория N1.“
   
   
      Точки 7.4. — 7.4.3. се изменят и гласят, както следва:
   
      „7.4.   Превозни средства, задвижвани с хибридно електрическо силово предаване
      Одобрението може да бъде разширено спрямо превозни средства от същия или от различен тип, отличаващи се по отношение на следните характеристики от приложение 4, когато емисиите на CO2, измерени от техническата служба, не надвишават с повече от 4 % стойността за типовото одобрение за превозни средства от категория M1, и с повече от 6 % стойността за типовото одобрение за превозни средства от категория N1:
      
                  7.4.1.
               
               
                  Еталонна маса.
               
            
                  7.4.2.
               
               
                  Максимално допустима маса.
               
            
                  7.4.3.
               
               
                  Тип на каросерията:
                  
                              a)
                           
                           
                              за M1: каросерия тип „седан“ с 4 врати, каросерия тип „хечбек“, каросерия тип „комби“, каросерия тип „седан“ с две врати, каросерия тип кабриолет, превозно средство с универсално предназначение (4);
                           
                        
                              б)
                           
                           
                              за N1: камион, лекотоварен камион.“
                           
                        
            
   
      Включват се нови точки 7.5. — 7.6.3., гласят, както следва:
   
      „7.5.   Разширяване на типовото одобрение на превозни средства от категория N1 от същата фамилия, ако се задвижва само с двигател с вътрешно горене или с хибридно електрическо силово предаване
      
                  7.5.1.
               
               
                  За превозните средства от категория N1, одобрени като превозни средства от една фамилия съгласно процедурата, определена в точка 7.6.2, одобрението може да бъде разширено и да обхване превозните средства, принадлежащи на същата фамилия, единствено ако техническата служба приеме, че разходът на гориво на новото превозно средство не надвишава разхода на превозното средство, въз основа на което е определена стойността на разхода на гориво на фамилията.
                  Типовото одобрение може да бъде разширено да обхваща превозни средства:
                  
                              a)
                           
                           
                              теглото на които надвишава с максимум 110 kg теглото на превозното средство от същата фамилия, което е било подложено на изпитването, при положение че теглото им не надвишава с повече от 220 kg теглото на най-лекото превозно средство от същата фамилия; и
                           
                        
                              б)
                           
                           
                              чието общо предавателно отношение е по-ниско от предавателното отношение на превозното средство от същата фамилия, което е било подложено на изпитването, единствено поради промяна на размера на гумите; и
                           
                        
                              в)
                           
                           
                              които съответстват във всяко друго отношение на критериите, характеризиращи фамилията от превозни средства.
                           
                        
            
                  7.5.2.
               
               
                  За превозните средства от категория N1, одобрени като превозни средства от една фамилия съгласно процедурата, определена в точка 7.6.3., одобрението може да бъде разширено и да обхване превозните средства, принадлежащи на същата фамилия, без извършване на допълнителни изпитания, единствено ако техническата служба приеме, че разходът на гориво на новото превозно средство не надвишава разхода на превозното средство от фамилията, което има най-висок разход, нито е по-нисък от разхода на превозното средство от фамилията, което има най-нисък разход.
               
            7.6.   Типовото одобрение на превозни средства от категория N1 от същата фамилия, ако се задвижва само с двигател с вътрешно горене или с хибридно електрическо силово предаване
      Превозните средства от категория N1 могат да бъдат одобрени по фамилии съгласно точка 7.6.1 посредством единия или другия от описаните в точки 7.6.2 и 7.6.3 методи.
      7.6.1.   За целите на настоящото правило превозните средства от категория N1 могат да бъдат групирани във фамилия, ако следните параметри са еднакви или в границите на посочените пределни стойности:
      
                  7.6.1.1.
               
               
                  Еднаквите параметри са:
                  
                              a)
                           
                           
                              производителят и типът, определени в приложение 4, точка 2;
                           
                        
                              б)
                           
                           
                              работният обем на двигателя;
                           
                        
                              в)
                           
                           
                              типът на системата за контрол на емисиите;
                           
                        
                              г)
                           
                           
                              типът на горивната система, определен в приложение 4, точка 7.6.2.
                           
                        
            
                  7.6.1.2.
               
               
                  Изброените по-долу параметри трябва да бъдат в границите на следните пределни стойности:
                  
                              a)
                           
                           
                              общото предавателно число за понижаващите предавателни отношения (то не трябва да надвишава с повече от 8 % най-ниската стойност), определена в приложение 4, точка 6.10.3.;
                           
                        
                              б)
                           
                           
                              еталонната маса (не трябва да е по-ниска с повече от 220 kg от най-голямата маса);
                           
                        
                              в)
                           
                           
                              размерът на повърхнината на челното сечение (не трябва да е по-малък с повече от 15 % от най-големия размер);
                           
                        
                              г)
                           
                           
                              мощността на двигателя (не трябва да е по-ниска с повече от 10 % от най-високата стойност).
                           
                        
            7.6.2.   Определена фамилия от превозни средства, така както е определена в точка 7.6.1, може да бъде одобрена въз основа на общите за всички превозни средства от фамилията стойности на емисиите на CO2 и разхода на гориво. За да извърши изпитанията, техническата служба трябва да избере превозното средство от фамилията, за което счита, че има най-висока емисия на CO2. Измерванията се извършват съгласно предписанията на точка 5. и приложение 6, и резултатите, получени според метода, указан в точка 5.5., се приемат като стойности за типовото одобряване, общи за всички превозни средства от фамилията.
      7.6.3.   Групираните в рамките на една фамилия превозни средства съгласно точка 7.6.1, могат да бъдат одобрени въз основа на индивидуални за всяко от превозните средства от фамилията стойности на емисиите на CO2 и разхода на гориво. За да извърши изпитанията, техническата служба трябва да избере двете превозни средства, за които счита, че имат съответно най-висока и най-ниска емисия на CO2. Измерванията се извършват съгласно предписанията на точка 5. и приложение 6. Ако данните на производителя относно тези две превозни средства се окажат в рамките на допустимите пределни стойности, определени в точка 5.5., обявените от производителя стойности на емисии на CO2 за всички превозни средства от фамилията, могат да бъдат приети като стойности за типовото одобряване. Ако данните на производителя не се окажат в рамките на допустимите пределни стойности, резултатите, получени според метода, указан в точка 5.5., се приемат като стойности за типовото одобряване, и техническата служба избира адекватен брой други превозни средства от фамилията за извършване на допълнителни изпитания.“
   
   
      Приложение 4,
   
   ЗАГЛАВИЕТО се изменя и гласи, както следва (включва се позоваване на бележка под линия (6)):
   
      „СЪОБЩЕНИЕ (6)“
   
   
      Включва се нова бележка под линия (6), която гласи, както следва:
   
      
                  „(6)
               
               
                  Относно одобрените в рамките на една фамилия превозни средства съгласно точка 7.6., настоящото съобщение трябва да бъде попълнено за всяко превозно средство от фамилията.“
               
            
   
      Точка 6.3., се изменя и гласи, както следва (включва се позоваване на бележка под линия (7)):
   
      6.3.   Тип на каросерията:
      
                  6.3.1.
               
               
                  за M1: каросерия тип „седан“ с 4 врати, каросерия тип „хечбек“, каросерия тип „комби“, каросерия тип „седан“ с две врати, каросерия тип кабриолет, превозно средство с универсално предназначение (2) (7)
               
            
                  6.3.2.
               
               
                  за N1: камион, лекотоварен камион. (2)“
               
            
   
      Включва се нова бележка под линия (7), гласи, както следва:
   
      
                  „(7)
               
               
                  Според определението в приложение 7 към Консолидираната резолюция за конструкцията на превозни средства (R.E.3) (TRANS/WP.29/78/Rev.1/Amend.2).“
               
            
   
      Точка 7. се изменя и гласи, както следва:
   
      7.   Стойности за типовото одобряване.“